Luxol Futsal għandhom mira ċara dik jikkwalifikaw mir-Rawnd Preliminari tal-UEFA Futsal Champions League. Jekk jagħmlu dan, huma jkunu rrepetew dak li għamlu sentejn ilu meta kienu għelbu fl-Awstrija kienu għelbu lil FC Diamant Linz 7-1, KMF Shkupi 9-2 u Maccabi Tel Aviv 4-3. Iċ-champions Maltin se jikkompetu l-ġimgħa d-dieħla fin-Norveġja fi Grupp F kontra ċ-champions ta’ San Marino Fiorentino, il-favoriti fil-grupp Dinamo Chisinau tal-Moldova u Sjarmtrollan tan-Norveġja. Ir-rebbieħ tal-grupp jikkwalifika għar-Rawnd Prinċipali li jintlagħab bejn it-8 u t-13 ta’ Ottubru. Minn dik l-iskwadra għad hemm plejers ta’ esperjenza Maltin bħal captain Mark Zammit, Gian Carlo Sammut u Andy Mangion kif ukoll il-plejers barranin Celino Alves, Emil Andrei Raducu u Zvezdan Vukovic li kollha kienu konfermati. Fost l-akkwisti li saru, jispikka r-ritorn tal-gowlkiper u captain tat-tim nazzjonali Norveġiż Kenneth Rakvaag li lagħab ma’ Luxol fil-kompetizzjoni Ewropea ta’ sentejn ilu. Ritorn ukoll għall-internazzjonali Sloven Dejan Bizjak li fl-aħħar sentejn lagħab ma’ Lazio. Ġie akkwistat ukoll Everton Veve li lagħab f’pajjiżna fl-aħħar snin flimkien mal-gowlkiper Stefan Vella, il-Ġamajkan Kemmu Degran Jackson u s-Serb Dragan Obradovic. L-iskwadra ta’ 20 plejer taħt it-tmexxija tal-kowċ Gabriel Dobre u l-assistent kowċ Clint Cope, se tmur Tromsø n-Norveġja kmieni t-Tnejn 26 ta’ Awwissu. Flimkien mal-iskwadra se jkun hemm il-fiżjoterapist Jean Paul Bianco, it-tabib Adrian Callus, il-kit maniġers Neil Mifsud u Noel Briffa, in-nurse tat-tim Charles Zahra u l-physical trainer David Spiteri Luxol huma taħt it-tmexxija taċ-chairman Joe Aquilina u l-President Mario Vella flimkien mad-Direttur Tekniku Nathaniel Jones u s-Segretarju u Viċi President Jose da Silva. Il-logħob ta’ Luxol fi Grupp F L-Erbgħa 28 ta’ Awwissu: Luxol v Fiorentino 5.00pm Il-Ħamis 29 ta’ Awwissu: Dinamo Chisinau v Luxol 5.00pm Is-Sibt 31 ta’ Awwissu: Sjarmtrollan v Luxol 1.30pm L-iskwadra ta’ Luxol Gowlkipers: 1. Kenneth Rakvaag, 13. Stefan Vella, 15. Dragan Obradovic Difensuri: 3. Celino Alves, 4. Kemmu Degran Jackson, 5. Nicola Del Re, 8. Gian Carlo Sammut, 12. Leanderson Sant’Anna Coriolano, 14. Marrwan Telisi, 16. Gabriel Dobre, 18. Carl Azzopardi, 19. Emil Andrei Raducu, Attakkanti: 2. Dejan Bizjak, 6. Everton Veve, 7. Matthew Attard, 9. Mark Zammit, 10. Maicon Da Silva, 11. Andy Mangion, 17. Zvezdan Vukovic, 23. Aidan Micallef